# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **MIHAILA LUCIAN ADRIAN - INTREPRINDERE INDIVIDUALA** , cu sediul în Str. Pictor Epaminonda Bucevschi, Nr. 12, Municipiul Cimpulung Moldovenesc, Judetul Suceava, înregistrată la APM Suceava cu nr. 3579/29.04.2014, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr.49/2011**

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.05.2015, că proiectul **Schimbare destinatie din anexa (garaj) in atelier dezmembrari auto** propus a fi amplasat în , Municipiul Cimpulung Moldovenesc, str. Calea Bucovinei, f.nr., Jud. Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 11, lit.e;

 b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

 **Localizarea proiectului**

 Parcela in studiu se afla amplasata Municipiul Cimpulung Moldovenesc, str. Calea Bucovinei, f.nr. Accesul pe parcela se realizeaza pietonal si auto din drumul judetean DN 17 prin intermediul unui drum local, ce se ramifica din acesta la cca 25,00 m de parcela de amplasamen. Beneficiarul doreste schimbare destinatie a unei cladiri cu functiunea de garaj in hala dezmembrari auto

Suprafața pe care se va realiza investiția este de 3.981 mp.

Într-o clădire cu regim de înălțime parter, având următoarele caracteristici: constructie pe fundații și elevații continue din beton și piatră, Închideri exterioare din lemn ecarisat, cu acoperiș din tablă profilată, prevăzută cu geamuri termopan, sunt amenajate următoarele spatii: birou, grup sanitar, atelier și garaj. Întreaga suprafață este betonată.

**Condiţiile de realizare a proiectului**:

Suprafata pentru colectarea VSU este impartita in urmatoarele categorii:

- zona de livrare (primire şi înregistrare);

- zona de depozitare preliminară a vehiculelor care nu au fost tratate prealabil;

- zona de pretratare a vehiculelor scoase din uz;

- zona de depozitare a vehiculelor pretratate;

- zona de dezmembrare;

- zona de stocare a părţilor reutilizabile care nu conţin fluide;

- zona de stocare a părţilor reutilizabile care conţin fluide;

- zona de stocare a deşeurilor solide pentru reciclare/eliminare;

- zona de stocare a deşeurilor fluide pentru reciclare/eliminare.

Toate zonele de lucru vor fi impermeabilizate, protejate împotriva scurgerilor de ulei mineral, în conformitate cu reglementările legale în vigoare, şi prevăzute cu dispozitive de colectare a scurgerilor (rigole), separator de produse petroliere și bazin decantor vidanjabil.

 Pe durata depozitării, înaintea pretratării şi dezmembrării, este interzisă stocarea vehiculelor aşezate pe una dintre părţile laterale sau pe plafon, pentru a preveni scurgerea fluidelor.

 În zona în care se realizează pretratarea, dezmembrarea, stocarea fluidelor şi a părţilor care conţin fluide sunt luate măsuri pentru a se asigura evitarea degradării deşeurilor valorificabile.

 Vehiculele scoase din uz, înainte de a fi tratate, vor fi depozitate pe suprafeţe betonate prevăzute cu rigole de colectare a apelor meteorice și separator de produse petroliere, astfel încât să fie evitată contaminarea solului sau a pânzei freatice.

 1. Alimentarea cu apa: Pentru alimentarea cu apă la grupul sanitar din incintă este realizată o fântână cu dimensiunile Ø = 1 m, H = 4 m. Alimentarea cu apă se realizează prin intermediul unei electropompe submersibile cu caracteristicile: Q = 10 l/s, P = 1,0 kW, H = 50 mCA şi a hidrofor prevăzut cu un rezervor de înmagazinare cu V = 50 l, prin intermediul unei rețele de alimentare realizată din conductă din PEHD, Ø 26 mm, L = 4 m. Se vor respecta normativele in vigoare pentru proiectarea si execuţia acestora

  2. Evacuarea apelor uzate: Apele pluviale colectate de pe suprafața betonată sunt colectate cu ajutorul unui sistem de rigole betonate cu secțiunea l x h = 0,3 x 0,3 m, respectiv o lungime L = 40 m, acoperită cu grătar şi trimise la un separator de produse petroliere, betonat cu dimensiunile L x l x h = 3,6 x 2,1 x 2,6 = 19,65 mc. După preepurare, apele pluviale sunt trimise la bazinul decantor de unde vor fi vidanjate periodic. Apele uzate menajer provenite de la grupul sanitar împreună cu apele pluviale de pe suprafața betonată (după preepurare) vor fi colectate într-un bazin decantor vidanjabil, betonat cu L x l x h = 3,2 x 2 x 2,15 = 13,76 mc, care vor fi vidanjate periodic. Se vor respecta normativele in vigoare pentru proiectarea si execuţia acestora.

   3. Sistemul de încălzire: soba pe baza de lemne

   4. Gospodărirea deşeurilor: Depozitarea, sortarea si colectarea deşeurilor menajere se va face in sistem individual. Se va prevedea o platforma gospodăreasca betonata, cu europubele închise etanş ce vor fi preluate periodic de firma specializata de salubritate conform contractului individual.. Se va respecta HG 856/2002 si L211/ 2011

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată

    **Dispozitii finale**

-Titularul proiectului are obligatia de a notifica APM Suceava daca intervin elemente noi necunoscute si asupra oricarei modificari ale conditiilor care au stat la baza emiterii prezentei decizii, inainte de realizarea modificarii.

-Prezenta decizie este valabila pe toata perioada punerii in aplicare a proiectului, pana la finalizarea acestuia.

-Prezenta decizie se poate revizui in cazul in care se constata aparitia unor elemente noi, necunoscute la data emiterii.

-La finalizarea lucrărilor se va întocmi documentaţia tehnică pentru obţinerea autorizaţiei de mediu

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,
Ing. Vasile Osean

 Şef Serviciu Avize, Acorduri, Autorizatii, Intocmit,

  Ing. Constantin Burciu Ing. Victor Gradinaru